Augusztus 6.

Névnapok: Berta, Bettina + Csobán, Csobánka, Csobilla, Décse, Gécsa, Géza, Oktáv, Oktávia, Oktávián, Pasztorella, Szixtin, Szixtina, Szixtusz, Ulrika

Események 
 1456 – Krisztus színeváltozása ünnepét III. Kallixtusz pápa rendelte el hálából erre a napra a nándorfehérvári diadalért, mert ezen a napon érkezett meg a hír a Vatikánba.
 1523 – Tomori Pál pürrhoszi győzelmet arat a törökökön augusztus 6-ról 7-re a szávaszentdemeteri csatában.
 1566 – Az I. Szulejmán szultán vezette török haderő megkezdte Szigetvár ostromát.
 1806 – I. Napóleon francia császár követelésére I. Ferenc osztrák császár lemond német-római császári címéről (e minőségében II. Ferenc nevet viselte). Ezzel formailag is megszűnik a Német-római Birodalom.
 1825 – Bolívia elszakad Perutól, és kikiáltja függetlenségét.
 1840 – Louis Bonaparte (a későbbi III. Napóleon császár) második puccskísérlete.
 1883 – A Stellalandi Egyesült Államok létrejötte Goosen és Stellaland búr államok egyesüléséből.
 1893 – I. György görög király és Olga királyné felavatta a korinthoszi földszorost átmetsző, Gerster Béla által tervezett csatornát (Korinthoszi-csatorna).
 1902 – José Plácido de Castro áll az acrei függetlenségi harc élére (lásd még: Acrei Köztársaság)
 1914 – Ausztria-Magyarország hadat üzen Oroszországnak, Szerbia pedig Németországnak.
 1919 – Hat napi működés után lemond a Magyarországi Tanácsköztársaság bukása után megalakult Peidl-kormány.
 1934 – Bartók Béla elkezd dolgozni az V. vonósnégyesen.
 1945 – Az amerikaiak atombombát dobnak Hirosimára.
 1961 – A második szovjet emberes űrrepülés a Vosztok–2 űrhajóval, German Tyitovval a fedélzetén.
 1961 – A Malév HA-TSA számú, Li–2 típusú utasszállító repülőgépe sétarepülés közben Zuglóban, a Limanova térre zuhan. Mind a húsz utas és a négyfőnyi személyzet életét veszti.
 1964 – megjelenik VI. Pál pápa első, Ecclesiam suam kezdetű enciklikája, amelyben a katolikus egyházfő kifejezte készségét a nem katolikus kereszténységgel való párbeszédre.
 1966 – Átadták Portugáliában, Lisszabonban a Tajo folyót átívelő, több mint 2 kilométer hosszú Április 25. hidat. 
 2007 – Két Szu–25-ös típusú harci gép orosz felségjelzéssel behatol Grúzia légterébe, és rakétatámadást hajt végre egy nagy teljesítményű radarállomás ellen Gori városa körzetében.
 2008 – Mauritániában a Mohamed Ould Abdel Aziz vezette katonai hunta puccsal megdönti Sidi Ould Cheikh Abdallahi államelnök hatalmát.
 2014 – Bulgáriában hivatalba lép a Bliznaski-kormány

Sportesemények 
Formula–1
 1961 –  német nagydíj, Nürburgring - Győztes: Stirling Moss (Lotus Climax)
 1967 –  német nagydíj, Nürburgring - Győztes: Denny Hulme (Brabham Repco)
 2006 –  magyar nagydíj, Hungaroring - Győztes: Jenson Button (Honda)

Születések 
 1638 – Nicolas Malebranche francia filozófus, matematikus († 1715)
 1644 – Louise de la Vallière, XIV. Lajos francia király szeretője († 1710) 
 1667 – Johann Bernoulli svájci matematikus († 1748)
 1818 – Marschalkó János szobrász († 1877)
 1832 – Dunkl Nepomuk János osztrák származású magyar zongoraművész, zeneműkiadó († 1910)
 1843 – Heller Ágost magyar tudománytörténész, az MTA tagja († 1902)
 1868 – Paul Claudel francia író, költő, drámaíró, diplomata († 1955)
 1868 – Ács Lipót festő, keramikus, etnográfus († 1945)
 1875 – Gedeon Alajos író, pedagógus († 1926)
 1881 – Sir Alexander Fleming, Nobel-díjas skót orvos, bakteriológus, a penicillin felfedezője († 1955)
 1890 – Georgij Leonyidovics Pjatakov bolsevik forradalmár, államférfi († 1937)
 1892 – Kazimiera Iłłakowiczówna lengyel költő, író, dramaturg, műfordító († 1983)
 1906 – Sebők Imre magyar festő, grafikus, képregényrajzoló († 1980)
 1907 – Heller László Kossuth-díjas gépészmérnök, egyetemi tanár, az MTA tagja († 1980)
 1908 – Vajda Lajos festőművész († 1941)
 1916 – Dom Mintoff máltai politikus, egykori miniszterelnök († 2012)
 1917 – Robert Mitchum (Robert Charles Durman Mitchum), amerikai színész († 1997)
 1918 – Ambrózi Jenő súlyemelő, edző († 1985)
 1926 – Rózsás János nyugalmazott könyvelő, német-orosz műszaki tolmács, író, „a magyar Szolzsenyicin” († 2012)
 1926 – Szerencsi Hugó magyar színész († 2002)
 1927 – Ezio Marano, olasz színész († 1991)
 1928 – Andy Warhol lemkó-magyar származású amerikai képzőművész, festő és avantgarde filmkészítő († 1987)
 1937 – Charlie Haden amerikai jazz-nagybőgős és zeneszerző († 2014)
 1943 – Mátyás B. Ferenc magyar író, költő
 1943 – Schulek Ágoston háromszoros magyar bajnok rúdugró, edző, a Magyar Atlétikai Szövetség elnöke († 2011)
 1951 – Catherine Hicks amerikai színésznő
 1952 – Balázs Klári magyar énekesnő
 1952 – Marlokné Cservenyi Magdolna magyarországi német származású pedagógus, nemzetiségi politikus
 1959 – Reece Dinsdale angol színész
 1962 – Michelle Yeoh Oscar- Golden Globe-díjas kínai származású majaziai színésznő és táncosnő
 1969 – Tóth Loon magyar színész († 2018)
 1972 – Geri Halliwell (Geraldine Estelle Halliwell) angol énekesnő
 1972 – Tóth Anita magyar színésznő
 1973 – Vera Farmiga amerikai színésznő 
 1973 – Asia Carrera (sz. Jessica Andrea Steinhauser) amerikai pornó színésznő
 1976 – Zoila Barros kubai röplabdázó
 1976 – Serbán Attila magyar színész, énekes, táncos
 1980 – Horváth András magyar labdarúgó
 1981 – Póth Diána magyar műkorcsolyázó
 1981 – José Ron mexikói színész
 1981 – Vitantonio Liuzzi olasz autóversenyző
 1982 – Kevin Van der Perren belga műkorcsolyázó, európa-bajnoki bronzérmes 2007-ben
 1983 – Robin van Persie holland labdarúgó
 1985 – Garrett Weber-Gale amerikai úszó
 1985 – Rudolf Roland magyar úszó

Halálozások 
 258 – II. Szixtusz pápa (* 215 körül) 
 523 – Hormiszdasz pápa (* 475 körül) 
 1162 – IV. Rajmund Berengár barcelonai gróf (* 1113) 
 1195 – III. Henrik szász herceg (* 1129) 
 1221 – Guzmán Szent Domonkos, a Domonkos-rend megalapítója (* 1170 körül)
 1272 – V. István magyar király (* 1239 körül)
 1384 – I. Ferenc leszboszi uralkodó (* ?)
 1412 – Durazzói Margit nápolyi, magyar és horvát királyné, a Nápolyi Királyság régense, III. Károly nápolyi és magyar király felesége (* 1347)
 1458 – III. Callixtusz pápa, eredeti nevén Alfonso de'Borja/Borgia (* 1378)
 1553 – Girolamo Fracastoro olasz fizikus (* 1478)
 1757 – Mányoki Ádám magyar festőművész (* 1673)
 1911 – Florentino Ameghino, argentin őslénykutató, antropológus, zoológus és természettörténész (* 1853)
 1930 – Joseph Achille Le Bel francia kémikus (* 1847)
 1967 – Áprily Lajos magyar költő, műfordító (* 1887) 
 1969 – Theodor W. Adorno német filozófus, szociológus, esztéta, zeneszerző (* 1881) 
 1973 – Fulgencio Batista kubai tábornok, elnök, diktátor (* 1901)
 1978 – VI. Pál pápa, eredeti nevén: Giovanni Battista Montini (* 1897)
 1983 – Klaus Nomi német kontratenor énekes (*1944)
 1986 – Tabódy Klára magyar színésznő (* 1915)
 1993 – Káldi Nóra Jászai Mari-díjas színésznő (* 1943)
 1996 – Emilio Zapico spanyol autóversenyző (* 1944)
 1997 – Herczeg Klára szobrász, érem- és porcelánművész (* 1906)
 1998 – André Weil francia matematikus, a Bourbaki-csoport alapító tagja (* 1906)
 2001 – Jorge Amado, a 20. század legnépszerűbb brazil írója (* 1912)
 2001 – Wilhelm Mohnke SS-vezérőrnagy, a berlini csatában a Birodalmi Kancellária védőinek parancsnoka (* 1911)
 2007 – Heinz Barth SS-alhadnagy, német háborús bűnös (az „oradouri gyilkos”) (* 1920)
 2007 – Atle Selberg norvég születésű amerikai matematikus (* 1917)
 2007 – Daczi Zsolt magyar gitáros, többek között a Bikini együttes tagja (* 1969)
 2009 – Stefán Mihály kohómérnök, az MTA tagja (* 1932)
 2014 – Bajor Imre magyar színész, humorista (* 1957)
 2016 – Laux József magyar rock- és jazzdobos, az Omega és az LGT tagja (* 1943)
 2020 – Gittai István erdélyi magyar költő (* 1946)

Nemzeti ünnepek, emléknapok, világnapok 
 A nukleáris fegyverek betiltásáért folyó harc világnapja (1978 óta).
 Bolívia függetlenségének ünnepe (1825 óta).
 Jamaica: a függetlenség napja

Augusztus 06.